Temeljem članka 31. Statuta Općine Vidovec (“Službeni vjesnik Varaždinske županije” broj 04/18) i članka 3. Odluke o stipendijama Općine Vidovec („Službeni vjesnik Varaždinske županije“, broj 76/18), Općinsko vijeće Općine Vidovec na 14. sjednici održanoj dana 31. siječnja 2019. godine, donosi

**ODLUKU**

**o broju stipendija u školskoj/ akademskoj godini**

**2018./2019.**

**Članak 1**.

Ovom Odlukom utvrđuje se broj stipendija koje će se dodijeliti učenicima srednjih škola i studentima u školskoj/akademskoj godini 2018./2019., temeljem provedenog natječaja te sukladno kriterijima iz Odluke o stipendijama Općine Vidovec („Službeni vjesnik Varaždinske županije“ broj 76/18) i listi kandidata za dodjelu stipendija koju je sastavilo i predložilo Povjerenstvo za dodjelu stipendija.

Izrazi koji se koriste u ovoj Odluci, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

**Članak 2.**

U školskoj/akademskoj godini 2018./2019. dodijeliti će se ukupno 47 stipendija prema kategorijama kako slijedi:

- 8 stipendija za nadarene studente

- 28 stipendija za nadarene učenike

- 1 stipendija za studenta po socijalnom kriteriju

- 5 stipendija za učenike po socijalnom kriteriju

- 4 stipendije studentima koji se školuju za deficitarna zanimanja

- 1 stipendija za učenika koji se školuje za deficitarna zanimanja

**Članak 3.**

Stipendije iz članka 2. ove Odluke dodjeljuju se u iznosima utvrđenim člankom 4. Odluke o stipendijama Općine Vidovec („Službeni vjesnik Varaždinske županije“ broj 76/18), odnosno:

* učenicima srednjih škola koji su polaznici obrazovnih ustanova na području Varaždinske i Međimurske županije dodjeljuje se iznos od 300,00 kn,
* učenicima srednjih škola koji su polaznici obrazovnih ustanova izvan Varaždinske i Međimurske županije dodjeljuje se iznos od 350,00 kn,
* učenicima srednjih škola koji su polaznici obrazovnih ustanova sa sjedištem u inozemstvu dodjeljuje se iznos od 400,00 kn,
* studentima polaznicima visokih učilišta sa sjedištem na području Varaždinske i Međimurske županije dodjeljuje se iznos od 400,00 kn,
* studentima polaznicima visokih učilišta sa sjedištem izvan Varaždinske i Međimurske županije dodjeljuje se iznos od 450,00 kn,
* studentima polaznicima visokih učilišta sa sjedištem u inozemstvu dodjeljuje se iznos od 500,00 kn.

Stipendija za studente odobrava se za jednu akademsku godinu, a isplaćuje se počevši od listopada 2018. godine do srpnja 2019. godine.

Stipendija za učenike odobrava se za jednu školsku godinu, a isplaćuje se počevši od rujna 2018. godine do lipnja 2019. godine.

Sredstva za dodjelu stipendija osiguravaju se iz Proračuna Općine Vidovec za 2019. godinu.

**Članak 4.**

Temeljem ove Odluke Općinskog vijeća Općine Vidovec konačna se bodovna lista objavljuje na oglasnoj ploči te službenim mrežnim stranicama Općine Vidovec www.vidovec.hr, a svi kandidati s kojima treba sklopiti Ugovor o stipendiranju pozivaju se na potpis ugovora.

**Članak 5.**

Ova Odluka stupa na snagu osmog dana od dana objave u „Službenom vjesniku Varaždinske županije“.

# KLASA: 604-01/18-01/03

URBROJ: 2186/10-01/1-19-60

Vidovec, 31. siječnja 2019.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek